# data[].attributes.attachment_link.keywords[]
γελοιογραφία

# data[].attributes.attachment_link.keywords[]
επιχειρήσεις

# data[].attributes.attachment_link.title
Μάθημα Ιστορίας

# data[].attributes.attachment_link.description
Ρίξε μια ματιά στο κόμικ στην κατηγορία κόμικ που μόλις δημιούργησα στο https://www.pixton.com/gr/. Πήγαινε να φτιάξεις και δικό σου, πανεύκολα, με κλικ του ποντικιού!

# data[].attributes.headline
ΤΟ ΤΑΞΙΔΙ ΜΑΣ ΣΤΗΝ ΙΣΤΟΡΙΑ ΜΕΣΑ ΑΠΟ ΤΗ ΜΑΓΕΙΑ ΤΟΥ ΚΙΝΗΜΑΤΟΓΡΑΦΟΥ (και της Ζωγραφικής)

# data[].attributes.subject
ΤΟ ΤΑΞΙΔΙ ΜΑΣ ΣΤΗΝ ΙΣΤΟΡΙΑ ΜΕΣΑ ΑΠΟ ΤΗ ΜΑΓΕΙΑ ΤΟΥ ΚΙΝΗΜΑΤΟΓΡΑΦΟΥ (και της Ζωγραφικής)

# data[].attributes.body
Φέτος, συνεχίσαμε την προσέγγιση της Νεότερης και Σύγχρονης Ιστορίας μέσα από πίνακες ζωγραφικής, την οποία αρχίσαμε πέρυσι. Σκεφτήκαμε, μάλιστα, να εμπλουτίσουμε την προσέγγισή μας και με μια μορφή Τέχνης πιο αγαπητή και οικεία: τον Κινηματογράφο! Έτσι, σε κάθε ιστορική ενότητα που προσεγγίζαμε, μετά την επαφή με πίνακες, ακολουθούσαν αποσπάσματα από ταινίες ενδεικτικές της εποχής και των γεγονότων.
Τα αποσπάσματα από τις ταινίες ή τα βίντεο που παρακολουθήσαμε τα εντάξαμε στις εξής θεματικές ενότητες:

ΕΝΟΤΗΤΑ 1η: ΟΙ ΜΕΓΑΛΕΣ ΕΠΑΝΑΣΤΑΣΕΙΣ
α) Αμερικανική-1774: THE PATRIOT
β) Γαλλική-1789: MARIE ANTOINETTE,
Ο ΑΠΑΓΧΟΝΙΣΜΟΣ ΤΗΣ Μ. ΑΝΤΟΥΑΝΕΤΤΑΣ
γ) Ελληνική-1821: ΜΠΟΥΜΠΟΥΛΙΝΑ, ΜΑΝΤΩ ΜΑΥΡΟΓΕΝΟΥΣ, ΠΑΠΑΦΛΕΣΣΑΣ
δ) Ρώσικη-1917: REDS, OCTOBER

ΕΝΟΤΗΤΑ 2η: ΒΙΟΜΗΧΑΝΙΚΗ ΕΠΑΝΑΣΤΑΣΗ
α) Η κοινωνία την εποχή της Βιομηχανικής Επανάστασης: OLIVER TWIST
β) Ο άνθρωπος και η μηχανή: MODERN TIMES
γ) Οι συγκρούσεις εργατών - εργοδοσίας: GERMINAL

ΕΝΟΤΗΤΑ 3η: ΑΠΟΙΚΙΟΚΡΑΤΙΑ
α) Η αποικιοκρατία στην Αμερική: THE MISSION
β) Οι αγώνες εναντίον των Άγγλων στην Ινδία: GHANDI
γ) Οι αγώνες εναντίον των Γάλλων στην Ινδοκίνα: INDOCHINE

ΕΝΟΤΗΤΑ 4η: ΔΙΚΑΙΩΜΑΤΑ ΚΑΙ ΔΙΑΚΡΙΣΕΙΣ
α) Φυλετικές διακρίσεις στις ΗΠΑ: 12 YEARS A SLAVE
β) Διεκδικήσεις πολιτικών-κοινωνικών δικαιωμάτων: IRON JAWED ANGELS

ΕΝΟΤΗΤΑ 5η: Α΄ ΠΑΓΚΟΣΜΙΟΣ ΠΟΛΕΜΟΣ
Η φρίκη του Μεγάλου Πολέμου: ALL QUIET ON THE WESTERN FRONT

ΕΝΟΤΗΤΑ 6η: Β΄ ΠΑΓΚΟΣΜΙΟΣ ΠΟΛΕΜΟΣ
α) Τα στρατόπεδα συγκέντρωσης και το Ολοκαύτωμα: THE BOY IN THE STRIPED PYJAMAS
β) Η πορεία του Χίτλερ προς την εξουσία: HITLER, THE RISE OF EVIL

Επειδή οι ταινίες προστατεύονται από πνευματικά δικαιώματα, δεν ήταν δυνατόν να αναρτήσουμε τα αποσπάσματα που παρακολουθήσαμε στην τάξη, ωστόσο, τα trailer που ακολουθούν ελπίζουμε να σας θυμίσουν τις ταινίες ή να σας κινήσουν το ενδιαφέρον!
Υπήρξαν και -ελάχιστες- περιπτώσεις που είχαμε την τύχη να βρούμε ολόκληρη την ταινία αναρτημένη στο διαδίκτυο, όχι πάντα με ελληνικούς υποτίτλους. Τα βασικά ιστορικά ζητήματα, όμως, αναδεικνύονται και μέσω της εικόνας.
Στο τέλος των κινηματογραφικών παρουσιάσεων κάθε ενότητας έχουμε και τους ζωγραφικούς πίνακες που επεξεργαστήκαμε.
Επίσης, οι τίτλοι των ταινιών και τα ονόματα των σκηνοθετών είναι ενεργοί σύνδεσμοι που οδηγούν σε trailers ή σε σελίδα με πληροφορίες.
Τέλος, παραθέτουμε και κάποιες άλλες κινηματογραφικές προτάσεις ανά ενότητα, κάτω από τον τίτλο ΔΕΙΤΕ ΑΚΟΜΗ, τις οποίες όμως δεν μπορέσαμε, λόγω χρόνου, να παρακολουθήσουμε.

Ελπίζουμε να σας αρέσει το ταξίδι μας στο χρόνο...
Για επικοινωνία μαζί μας : στο σχολείο ή στο hist.paint@gmail.com
Β. Αρτινού - Γ. Καλαντζής

# data[].attributes.headline
ΕΝΟΤΗΤΑ 1η: ΟΙ ΜΕΓΑΛΕΣ ΕΠΑΝΑΣΤΑΣΕΙΣ

# data[].attributes.subject
ΕΝΟΤΗΤΑ 1η: ΟΙ ΜΕΓΑΛΕΣ ΕΠΑΝΑΣΤΑΣΕΙΣ

# data[].attributes.body
1η: ΑΜΕΡΙΚΑΝΙΚΗ ΕΠΑΝΑΣΤΑΣΗ - 1774
"THE PATRIOT", ταινία του Roland Emmerich (2000)

1776: Στην αγροτική περιοχή Berkeley της Νότιας Καρολίνας, ζει ο Benjamin Martin, ένας αμερικανός αποικιοκράτης, θεωρητικά πιστός στο Βρετανικό Στέμμα. Ο Martin είναι χήρος με 7 ανήλικα παιδιά.
Όταν ξεσπά η Αμερικανική Επανάσταση, και καθεμία αποικία ψηφίζει, μέσω γενικών συνελεύσεων, αν θα κηρύξει τον πόλεμο στην Αγγλία ή όχι, ο Martin ψηφίζει ΟΧΙ και αρνείται να στρατολογηθεί, επειδή νιώθει ότι απειλείται η οικογένειά του. Αντίθετα, ο μεγάλος του γιος Gabriel συμμετέχει με ενθουσιασμό στον πόλεμο, παρά τις αντιρρήσεις του πατέρα του.
Όμως, όλα αλλάζουν όταν ένας σαδιστής άγγλος αξιωματικός σκοτώνει το μικρότερο γιο του καίει το σπίτι του. Από εκείνη τη στιγμή ο Benjamin Martin θα μετατραπεί σε σύμβολο του αμερικανικού αγώνα και θα γίνει ένας ανελέητος διώκτης των Άγγλων, χάνοντας και το μεγαλύτερο γιο του τον Gabriel στΙς μάχες, μέχρις ότου οι Αμερικανοί -και με τη βοήθεια των Γάλλων- κερδίζουν τον πόλεμο και την Ανεξαρτησία τους, δημιουργώντας τις ΗΠΑ.
.....................
Βέβαια, η ταινία, παρόλο που στηρίζεται σε πραγματικά γεγονότα του πολέμου της Ανεξαρτησίας, προκάλεσε αντιπαραθέσεις μεταξύ των κινηματογραφικών ιστορικών, επειδή παρουσιάζει θηριωδίες και φρικαλεότητες των Βρετανών στη δεκαετία του 1770".  Ενώ, δηλαδή, οι ενέργειες του τότε συνταγματάρχη Banastre Tarleton ήταν σίγουρα αποκρουστικές, δεν επιβεβαιώνονται θηριωδίες όπως στη σκηνή "Burning church", της ταινίας, για την οποία δεν υπάρχουν ιστορικά ή γραπτά αρχεία.

# data[].attributes.headline
ΕΝΟΤΗΤΑ 1η: ΟΙ ΜΕΓΑΛΕΣ ΕΠΑΝΑΣΤΑΣΕΙΣ

# data[].attributes.subject
ΕΝΟΤΗΤΑ 1η: ΟΙ ΜΕΓΑΛΕΣ ΕΠΑΝΑΣΤΑΣΕΙΣ

# data[].attributes.body
2η: ΓΑΛΛΙΚΗ ΕΠΑΝΑΣΤΑΣΗ - 1789
α) "MARIE ANTOINETTE", ταινία της Sofia Coppola (2006)

Η ζωή της αυστριακής βασίλισσας της Γαλλίας, από την άφιξή της στις Βερσαλίες σε ηλικία 15 ετών και το γάμο της με το 16χρονο διάδοχο του γαλλικού θρόνου Λουδοβίκου ΙΣΤ΄ ως την εκθρόνιση και την εκτέλεσή τους, το 1793, από τους Γάλλους επαναστάτες.
Η ταινία εστιάζει στη γεμάτη χλιδή και διασκεδάσεις ζωή στο παλάτι, σε εποχές που ο εξαθλιωμένος γαλλικός λαός, κάτω από καθεστώς Απόλυτης Μοναρχίας, υπέφερε από την πείνα, τη βαριά και άδικη φορολογία της Τρίτης Τάξης και τις αντίξοες καιρικές συνθήκες.

# data[].attributes.attachment_link.title
Marie Antoinette (2006) Official Trailer 1 - Kirsten Dunst Movie

# data[].attributes.headline
ΕΝΟΤΗΤΑ 1η: ΟΙ ΜΕΓΑΛΕΣ ΕΠΑΝΑΣΤΑΣΕΙΣ

# data[].attributes.subject
ΕΝΟΤΗΤΑ 1η: ΟΙ ΜΕΓΑΛΕΣ ΕΠΑΝΑΣΤΑΣΕΙΣ

# data[].attributes.body
2η: ΓΑΛΛΙΚΗ ΕΠΑΝΑΣΤΑΣΗ - 1789
β)  1793: Η εκτέλεση της Μαρίας Αντουανέττας
Αναπαράσταση των τελευταίων στιγμών της γαλλίδας βασίλισσας, από την αναχώρησή της από τη φυλακή ως το δημόσιο  αποκεφαλισμό της στη γκιλοτίνα.

# data[].attributes.attachment_link.readable_text
0:00 / 1:31•Watch full video

# data[].attributes.attachment_link.title
October 16 1793 - Marie Antoinette Execution

# data[].attributes.headline
ΕΝΟΤΗΤΑ 1η: ΟΙ ΜΕΓΑΛΕΣ ΕΠΑΝΑΣΤΑΣΕΙΣ

# data[].attributes.subject
ΕΝΟΤΗΤΑ 1η: ΟΙ ΜΕΓΑΛΕΣ ΕΠΑΝΑΣΤΑΣΕΙΣ

# data[].attributes.body
3η: ΕΛΛΗΝΙΚΗ ΕΠΑΝΑΣΤΑΣΗ - 1821
Παρακολουθήσαμε αποσπάσματα από τις ταινίες "Μπουμπουλίνα" (1959), "Μ αντώ Μαυρογένους" (1971) και "Παπαφλέσσας" (1971).

Αν και πρόκειται για ελληνικές παραγωγές με αρκετές κινηματογραφικές αδυναμίες, τόσο ενδυματολογικά και σεναριακά, όσο και από άποψη ιστορικής ακρίβειας, δίνουν μια γενική εικόνα για την Ελληνική Επανάσταση, αφού προβάλλουν θέματα όπως:
- το όραμα και τις δυσκολίες της Φιλικής Εταιρείας
- τους προβληματισμούς των Ελλήνων για το αν και πότε πρέπει να εξεγερθούν
- τις επιφυλάξεις των προκρίτων
- το ρόλο των Μεγάλων Δυνάμεων (Αγγλίας-Γαλλίας-Ρωσίας)
- τον καταστροφικό ρόλο του Εμφυλίου 1823-1825
- τις αντιπαλότητες και τα συμφέροντα μέρους των οπλαρχηγών
αλλά και την αγωνιστικότητα-αυτοθυσία προσώπων όπως οι Υψηλάντηδες, ο Παπαφλέσσας και μεμονωμένων γυναικών (Μπουμπουλίνα, Μ.Μαυρογένους).

# data[].attributes.attachment_link.title
Επανάσταση του 21 και ελληνικός κινηματογράφος

# data[].attributes.headline
ΕΝΟΤΗΤΑ 1η: ΟΙ ΜΕΓΑΛΕΣ ΕΠΑΝΑΣΤΑΣΕΙΣ

# data[].attributes.subject
ΕΝΟΤΗΤΑ 1η: ΟΙ ΜΕΓΑΛΕΣ ΕΠΑΝΑΣΤΑΣΕΙΣ

# data[].attributes.body
4η: ΡΩΣΙΚΗ ΕΠΑΝΑΣΤΑΣΗ - 1917
α) Η Οκτωβριανή Επανάσταση μέσα από τα μάτια ενός Αμερικανού:
"REDS", ταινία του  Warren Beatty (1981)

Μια ταινία που, εκτός από την  Οκτωβριανή Επανάσταση, μιλά και για  το εργατικό κίνημα των Η.Π.Α. στις αρχές του  20ου αιώνα. Παρακολουθεί τη ζωή του Αμερικάνου δημοσιογράφου Τζον Ριντ, (συγγραφέα του περίφημου έργου «Οι δέκα μέρες που συγκλόνισαν τον κόσμο»), αναφέροντας και την ερωτική του σχέση με τη φεμινίστρια δημοσιογράφο Λουιζ Μπράιαντ.
Εμείς εστιάσαμε στο σημείο που το ζευγάρι Ριντ-Μπράιαντ πηγαίνει στην Πετρούπολη  για να καλύψει την επερχόμενη Επανάσταση των μπολσεβίκων του Λένιν. Ωραίες ιστορικά σκηνές, που δίνουν το κλίμα της Επανάστασης  είναι:
α) η παρακολούθηση από τους  Ριντ-Μπράιαντ μιας συνέλευση εργατών σ’ ένα εργοστάσιο παραγωγής όπλων. Οι εργάτες συζητούν και διαφωνούν για το αν θα απεργήσουν με σκοπό τον τερματισμό του πολέμου. Σ’ ένα έντονο κλίμα, θα πάρει τον λόγο ο Ριντ και θα υποστηρίξει με πάθος ότι οι εργάτες της Αμερικής περιμένουν το  παράδειγμα των Ρώσων για να απεργήσουν και να επαναστατήσουν.
β) το σημείο όπου ο Ριντ κι η Μπράιαντ συμμετέχουν σε πορείες, πετούν, μαζί με άλλους μπολσεβίκους, προκηρύξεις ανεβασμένοι σε φορτηγά,  είναι παρόντες στην κατάληψη των χειμερινών ανακτόρων και στον πρώτο λόγο του Λένιν, όπου επικύρωσε τη μεταβίβαση της εξουσίας στα σοβιέτ.
......................................................................................................................................

Έχουμε την τύχη να είναι όλη η ταινία αναρτημένη και υποτιτλισμένη.
Παρακολουθούμε το 3ο μέρος, που έχει και τα ιστορικά σημεία που μας ενδιαφέρουν.
Το 1ο μέρος μπορούμε να το δούμε εδώ, το 2ο μέρος εδώ, ακολουθούν το 4ο και 5ο μέρος.

# data[].attributes.attachment_link.authors[].name
Καλλιόπη Καρασαββίδου

# data[].attributes.attachment_link.description
Σκηνοθεσία: Γουόρεν Μπίτι Παίζουν: Ντόναλντ Σάδερλαντ, Γουόρεν Μπίτι, Νταϊάν Κίτον, Τζακ Νίκολσον Ο έρωτας του δημοσιογράφου και συγγραφέα Τζον Ριντ ("Δέκα μέρες που συγκλόνισαν τον κόσμο") και της Λουίζ Μπράιαντ, με φόντο τις κοινωνικές διεκδικήσεις στην Αμερική στην περίοδο 1915-1919 και τη μεγάλη Οκτωβριανή Επανάσταση στη Ρωσία.

# data[].attributes.headline
ΕΝΟΤΗΤΑ 1η: ΟΙ ΜΕΓΑΛΕΣ ΕΠΑΝΑΣΤΑΣΕΙΣ

# data[].attributes.subject
ΕΝΟΤΗΤΑ 1η: ΟΙ ΜΕΓΑΛΕΣ ΕΠΑΝΑΣΤΑΣΕΙΣ

# data[].attributes.body
4η: ΡΩΣΙΚΗ ΕΠΑΝΑΣΤΑΣΗ - 1917
β) Η Οκτωβριανή Επανάσταση μέσα από τα μάτια ενός Σοβιετικού:
" OCTOBER", ταινία του Sergei Eisenstein (1927)

Το 1927 ανατέθηκε από το Κομμουνιστικό Κόμμα της ΕΣΣΔ στον Αϊζενστάιν η δημιουργία κινηματογραφικής ταινίας για τη 10η επέτειο της Επανάστασης των Μπολσεβίκων.
Ο Αϊζενστάιν και ο συν-σεναριογράφος του Γκριγκόρι Αλεξαντρόφ χρησιμοποίησαν εκατοντάδες προσωπικές μαρτυρίες, συνεντεύξεις, φωτογραφίες, καθώς και το βιβλίο του Αμερικανού δημοσιογράφου Τζον Ριντ «Δέκα Ημέρες που Συγκλόνισαν τον Κόσμο» αφηγούμενοι τα πιο αντιπροσωπευτικά επεισόδια που συνέβησαν στη διάρκεια της Ρώσικης Επανάστασης στο Λένινγκραντ, από το Φλεβάρη έως τον Οκτώβρη του 1917. Έτσι η ταινία εστιάζει στην επιστροφή του Λένιν από την εξορία και τη δράση των μπολσεβίκων, εν μέσω πολλών δυσκολιών, να καταλάβουν τα χειμερινά ανάκτορα του Τσάρου Νικολάου Β΄ Ρομανώφ και, τελικά, να πάρουν την εξουσία.
............................................................................................................................
Ακολουθεί ολόκληρη η ταινία, με αγγλικούς υποτίτλους.

# data[].attributes.attachment_link.title
October (Ten Days that Shook the World) (1928) movie

# data[].attributes.headline
ΕΝΟΤΗΤΑ 1η: ΟΙ ΜΕΓΑΛΕΣ ΕΠΑΝΑΣΤΑΣΕΙΣ

# data[].attributes.subject
ΕΝΟΤΗΤΑ 1η: ΟΙ ΜΕΓΑΛΕΣ ΕΠΑΝΑΣΤΑΣΕΙΣ

# data[].attributes.body
ΟΙ ΠΙΝΑΚΕΣ ΖΩΓΡΑΦΙΚΗΣ
Απεικονίσεις που μεταδίδουν τον ενθουσιασμό του Διαφωτισμού για τη μόρφωση και την πρόοδο της επιστήμης, ηρωικές αναπαραστάσεις κομβικών γεγονότων  των Μεγάλων Επαναστάσεων, ελπίδες και προσδοκίες για ένα καλύτερο αύριο αποτυπώθηκαν στους πίνακες της ενότητας αυτής.

# data[].attributes.headline
ΕΝΟΤΗΤΑ 2η: ΒΙΟΜΗΧΑΝΙΚΗ ΕΠΑΝΑΣΤΑΣΗ

# data[].attributes.subject
ΕΝΟΤΗΤΑ 2η: ΒΙΟΜΗΧΑΝΙΚΗ ΕΠΑΝΑΣΤΑΣΗ

# data[].attributes.body
α) Η κοινωνία την εποχή της Βιομηχανικής Επανάστασης
"OLIVER TWIST" ταινία του Roman Polanski (2005)

Η ταινία είναι μεταφορά του διάσημου βιβλίου του Charles Dickens.
Μας μεταφέρει στην Αγγλία του 19ου αιώνα, την εποχή που η κορύφωση της Βιομηχανικής Επανάστασης έχει δημιουργήσει τεράστιες  κοινωνικές και οικονομικές αντιθέσεις: ο βαθύς πλούτος των μεγαλοαστών, η σκληρότητα και η αναζήτηση του κέρδους συνυπάρχουν με την απόλυτη αθλιότητα της εργατικής τάξης, την παιδική εργασία και εκμετάλλευση, τις άθλιες συνθήκες διαβίωσης, την πείνα, την έλλειψη μόρφωσης, τον πρόωρο θάνατο...

Σε αυτό το κοινωνικό πλαίσιο, παρακολουθούμε τη ζωή του 9χρονου Όλιβερ Τουίστ, ενός ορφανού παιδιού που μεγαλώνει διαδοχικά σε ορφανοτροφείο, σε άσυλο απόρων και στη συνέχεια δίνεται ως μαθητευόμενος σε έναν εργολάβο κηδειών. Αγανακτώντας για τις στερήσεις, τη φτώχεια και τους ξυλοδαρμούς που υφίσταται, ο Όλιβερ θα δραπετεύσει, φτάνοντας στο Λονδίνο. Εκεί θα πέσει θύμα εκμετάλλευσης ενός γέρου απατεώνα, που "προστατεύει" ανήλικα αλητάκια, ωθώντας τα στην κλεψιά και την παρανομία. Τελικά, όμως, ο Όλιβερ θα ξαναβρεί την οικογένειά του!

..................................................................................................................
Παρακολουθούμε τώρα τη σκηνή που ο μικρός Όλιβερ, στο άσυλο που βρίσκεται, έχει το ...θράσος να ζητήσει λίγο περισσότερο ψωμί!

# data[].attributes.headline
ΕΝΟΤΗΤΑ 2η: ΒΙΟΜΗΧΑΝΙΚΗ ΕΠΑΝΑΣΤΑΣΗ

# data[].attributes.subject
ΕΝΟΤΗΤΑ 2η: ΒΙΟΜΗΧΑΝΙΚΗ ΕΠΑΝΑΣΤΑΣΗ

# data[].attributes.body
β) Ο άνθρωπος και η μηχανή
"MODERN TIMES" ταινία του Charlie Chaplin (1936)

Η ταινία του Τσάρλι Τσάπλιν μας μεταφέρει στις ΗΠΑ των δεκαετιών 1920-1930 και έχει φόντο το μεγάλο οικονομικό και χρηματιστηριακό κραχ του 1929. Στην ταινία παρουσιάζεται με δραματικό αλλά και κωμικό τρόπο η οικονομική κατάρρευση της Αμερικής, η απεγνωσμένη προσπάθεια εύρεσης εργασίας σε μια κοινωνία με τεράστια ανεργία καθώς και η οικτρή κατάσταση των ανθρώπων.
Μέσα από την ταινία, όμως, γίνονται ειρωνικές αναφορές στην έντονη βιομηχανοποίηση της κοινωνίας, στο μηχανοποιημένο τρόπο δουλειάς, στην εντατικοποίηση της εργασίας και την επιρροή που έχει αυτός στον ψυχισμό των ατόμων.
Ο σκηνοθέτης και πρωταγωνιστής Τσάπλιν ενσαρκώνει τον τύπο του γνωστού αλητάκου με το χαρακτηριστικό καπέλο και μουστάκι, ο οποίος αγωνίζεται να επιβιώσει στον μοντέρνο, βιομηχανοποιημένο κόσμο.

..........................................................................................................................

Χαρακτηριστική είναι και η παρακάτω σκηνή όπου ο εργάτης Chaplin τελικά τρελαίνεται από τον υπερβολικό έλεγχο και την ένταση που δημιουργούν οι μηχανές του εργοστασίου.

# data[].attributes.attachment_link.title
ΜΟΝΤΕΡΝΟΙ ΚΑΙΡΟΙ, Τσάρλυ Τσάπλιν (απόσπασμα - ελληνικοί υπότιτλοι)

# data[].attributes.attachment_link.description
ΜΟΝΤΕΡΝΟΙ ΚΑΙΡΟΙ Αμερικανική ταινία, σκηνοθεσία Τσάρλι Τσάπλιν με τους: Τσάρλι Τσάπλιν, Πολέτ Γκοντάρτ, Τσέστερ Κόνκλιν, Χένρι Μπέργκμαν.
Πηγή: https://www.youtube.com/watch?v=f_0v7h36iH0

# data[].attributes.headline
ΕΝΟΤΗΤΑ 2η: ΒΙΟΜΗΧΑΝΙΚΗ ΕΠΑΝΑΣΤΑΣΗ

# data[].attributes.subject
ΕΝΟΤΗΤΑ 2η: ΒΙΟΜΗΧΑΝΙΚΗ ΕΠΑΝΑΣΤΑΣΗ

# data[].attributes.body
γ) Οι συγκρούσεις εργατών - εργοδοσίας
"GERMINAL" ταινία του  Albert Capellani (1913)

Η ταινία είναι βασισμένη στο ομότιτλο βιβλίο του  Εμίλ Ζολά. Ο Ζολά, επηρεασμένος από τις σοσιαλιστικές ιδέες της εποχής του, θα γράψει ένα έργο για τους μεγάλους χαμένους της Γαλλικής Επανάστασης, τους εργάτες.
Στη βόρεια Γαλλία στα μέσα του 19ου αιώνα σε μια πόλη πλούσια σε ορυχεία άνθρακα, ξετυλίγεται το δράμα των κατοίκων που αναγκάζονται να εργάζονται στα ορυχεία ως σκλάβοι. Μια μέρα θα αποφασίσουν να πάρουν τις τύχες στα χέρια τους, και σύγκρουσή τους με τα αφεντικά στη διάρκεια μίας μεγάλης απεργίας θα πνιγεί στο αίμα.

# data[].attributes.headline
ΕΝΟΤΗΤΑ 2η: ΒΙΟΜΗΧΑΝΙΚΗ ΕΠΑΝΑΣΤΑΣΗ

# data[].attributes.subject
ΕΝΟΤΗΤΑ 2η: ΒΙΟΜΗΧΑΝΙΚΗ ΕΠΑΝΑΣΤΑΣΗ

# data[].attributes.body
ΟΙ ΠΙΝΑΚΕΣ ΖΩΓΡΑΦΙΚΗΣ
Ο θαυμασμός και η θεοποίηση της μηχανής καθώς και η είσοδος σε ένα καινούριο, μοντέρνο κόσμο εντυπωσιάζουν τους καλλιτέχνες αυτής της περιόδου. Παράλληλα, όμως, αποτυπώνονται  η αλλαγή του αστικού τοπίου και οι πρώτες αντιπαραθέσεις εργατών-εργοδοτών, καταστάσεις που θα αποδοθούν έντονα στις ταινίες GERMINAL και MODERN TIMES που είδαμε.

# data[].attributes.headline
ΕΝΟΤΗΤΑ 3η: ΑΠΟΙΚΙΟΚΡΑΤΙΑ

# data[].attributes.subject
ΕΝΟΤΗΤΑ 3η: ΑΠΟΙΚΙΟΚΡΑΤΙΑ

# data[].attributes.body
α) Η αποικιοκρατία στην Αμερική
"THE MISSION" ταινία του Roland Joffé (1986)

Η ταινία βασίζεται σε ιστορικά γεγονότα σχετικά με τις ιεραποστολές ευρωπαίων  ιερέων στη Νότια Αμερική του 18ου και του 17ου αιώνα.
Εδώ, Ιησουίτες μοναχοί ιδρύουν μια ιεραποστολή  στην απάτητη ζούγκλα πάνω από τους Καταρράκτες Ιγκουασού, σήμερα στα σύνορα Αργεντινής-Παραγουάης, και κηρύσσουν τον Χριστιανισμό στον τοπικό πληθυσμό των Ινδιάνων Γκουαρανί. Οι μοναχοί της ισπανικής ιεραποστολής του πατρός Γκαμπριέλ συμβιώνουν αρμονικά με τους ιθαγενείς, προσφέροντάς τους ευρωπαϊκή μόρφωση αλλά και καταφύγιο από τους δουλέμπορους. Όμως, το 1750, η περιοχή περνά στα χέρια των Πορτογάλων, οι οποίοι επιθυμούν τη δουλοποίηση των ιθαγενών. Οι Ιησουίτες μοναχοί θα αντισταθούν, μαζί με τους Γκουαρανί, αλλά τελικά θα εξοντωθούν όλοι από τα ισπανο-πορτογαλικά στρατεύματα.
Η ταινία καταγγέλλει την κατακτητική απληστία και την απανθρωπιά των Ευρωπαίων, που χρησιμοποιούσαν τον εκχριστιανισμό των ιθαγενών ως μέσο υποδούλωσης και χειραγώγησής τους.

# data[].attributes.headline
ΕΝΟΤΗΤΑ 3η:  ΑΠΟΙΚΙΟΚΡΑΤΙΑ

# data[].attributes.subject
ΕΝΟΤΗΤΑ 3η:  ΑΠΟΙΚΙΟΚΡΑΤΙΑ

# data[].attributes.body
ΟΙ ΑΓΩΝΕΣ ΚΑΤΑ ΤΩΝ ΑΠΟΙΚΙΟΚΡΑΤΩΝ
β) Οι αγώνες εναντίον των Άγγλων στην Ινδία
"GANDHI" ταινία του Richard Attenborough (1982)
Η ταινία αποτελεί τη βιογραφία του Ινδού επαναστάτη-πολιτικού Μαχάτμα Γκάντι, ο οποίος κατάφερε να οδηγήσει την αγγλοκρατούμενη Ινδία σε Επανάσταση και, στη συνέχεια, στην Ανεξαρτησία της.
Ξεκινά τη δράση του ως δικηγόρος στην ινδική κοινότητα της Νοτίου Αφρικής, την οποία θα οδηγήσει σε διεκδίκηση πολιτικών δικαιωμάτων. Στη συνέχεια, θα εγκατασταθεί στην Ινδία όπου, με απαράβατο όρο τη "ΜΗ ΒΙΑ", θα οργανώσει και θα ξεσηκώσει έναν ολόκληρο λαό απέναντι στη Βρετανική κυριαρχία.
Αν και η Ινδία θα απελευθερωθεί το 1947, τα προβλήματα δεν θα σταματήσουν: θρησκευτικές έριδες ανάμεσα στους Ινδουιστές και τους Μουσουλμάνους οδηγούν σε εμφύλιο, στο διαχωρισμό του κράτους σε Ινδία και Πακιστάν και, τελικά, στη δολοφονία του ίδιου του Γκάντι από φανατικό Ινδουιστή.

# data[].attributes.headline
ΕΝΟΤΗΤΑ 3η: ΑΠΟΙΚΙΟΚΡΑΤΙΑ

# data[].attributes.subject
ΕΝΟΤΗΤΑ 3η: ΑΠΟΙΚΙΟΚΡΑΤΙΑ

# data[].attributes.body
ΟΙ ΑΓΩΝΕΣ ΚΑΤΑ ΤΩΝ ΑΠΟΙΚΙΟΚΡΑΤΩΝ
γ) Οι αγώνες εναντίον των Γάλλων στην Ινδοκίνα
"INDOCHINE" ταινία του Régis Wargnier (1992)
Είμαστε στα 1930, τότε που στην Ινδοκίνα αρχίζουν οι εξεγέρσεις ενάντια στους Γάλλους και τους ντόπιους υποστηρικτές τους, τους μανδαρίνους. Η χώρα, από την οποία αργότερα θα προκύψει το Λάος και το Βιετνάμ, είναι γαλλική αποικία και πηγή μεγάλου πλούτου τόσο για τους εγκατεστημένους εκεί Γάλλους όσο και για τους ντόπιους μανδαρίνους.
Είναι χαρακτηριστικές οι σκηνές που δείχνουν:
α) τα σκλαβοπάζαρα των ντόπιων, οι οποίοι ελέγχονται και αγοράζονται από ιδιοκτήτες φυτειών
β) τους Γάλλους αξιωματικούς που αποδέχονται και επιτηρούν αυτές τις αγοραπωλησίες
γ) τα βασανιστήρια όσων τολμούν να εξεγερθούν.
Τελικά, το 1954, στη Γενεύη, η χώρα θα αποκτήσει την ανεξαρτησία της.

# data[].attributes.attachment_link.title
INDOCHINE - Version restaurée 4K - Bande annonce 2016

# data[].attributes.headline
ΕΝΟΤΗΤΑ 3η: ΑΠΟΙΚΙΟΚΡΑΤΙΑ

# data[].attributes.subject
ΕΝΟΤΗΤΑ 3η: ΑΠΟΙΚΙΟΚΡΑΤΙΑ

# data[].attributes.body
ΟΙ ΠΙΝΑΚΕΣ ΖΩΓΡΑΦΙΚΗΣ
Εδώ μελετήσαμε τόσο τον Οριενταλισμό, τη βαθύτερη αγάπη για τον εξωτισμό, το παράδοξο και στη νοσταλγία της Ανατολής, όσο και τις έντονες αναφορές στην κυριαρχική-καταστροφική δράση των λευκών, την κατάδειξη των εγκλημάτων απέναντι στους γηγενείς πληθυσμούς.
Μέρος των πινάκων μας,  αποτέλεσαν και οι γελοιογραφίες του περιοδικού PUCK, το οποίο καταγγέλλει την άποψη περί "λευκής ανωτερότητας και πολιτισμού", ενός πολιτισμού που οι λευκοί έχουν χρέος να επιβάλουν στους "βάρβαρους" λαούς που κατακτούν.

# data[].attributes.headline
ΕΝΟΤΗΤΑ 4η: ΔΙΚΑΙΩΜΑΤΑ και ΔΙΑΚΡΙΣΕΙΣ

# data[].attributes.subject
ΕΝΟΤΗΤΑ 4η: ΔΙΚΑΙΩΜΑΤΑ και ΔΙΑΚΡΙΣΕΙΣ

# data[].attributes.body
α) Φυλετικές διακρίσεις στις ΗΠΑ
"12 YEARS A SLAVE" ταινία του  Steve McQueen

ΗΠΑ 1841: Η πολιτεία της Ν. Υόρκης είναι από αυτές που έχουν καταργήσει το καθεστώς της δουλείας, το οποίο όμως ισχύει σε πολλές άλλες πολιτείες του Νότου.
Η ταινία αφηγείται την αληθινή ιστορία του έγχρωμου μουσικού Σάλομον Νόρθαπ, που ζούσε ως ελεύθερος πολίτης με την οικογένειά του στην περιοχή Σαρατόγκα της Ν.Υόρκης.  Ο Νόρθαπ πέφτει σε παγίδα δουλεμπόρων από το Νότο, που  τον απαγάγουν και τον οδηγούν σε κάποια πολιτεία του Νότου, σε σκλαβοπάζαρα, στα οποία δεκάδες μαύροι, άνδρες και γυναικόπαιδα, αγοράζονται από εύπορους γαιοκτήμονες, ως εργάτες στις φυτείες τους ή ως οικιακό υπηρετικό προσωπικό.
Υφιστάμενος πολλά βασανιστήρια, βιώνοντας τις απάνθρωπες συνθήκες δουλείας και αλλάζοντας "αφέντες", ο Νόρθαπ θα περάσει 12 χρόνια από τη ζωή του.  Όταν κατάφερε να απελευθερωθεί, ο Νόρθαπ κίνησε νομικές διαδικασίες κατά των απαγωγέων του, οι οποίες δεν στάθηκαν πολύ αποτελεσματικές.
Ο ίδιος, ασχολήθηκε κατόπιν ενεργά με το ζήτημα των δικαιωμάτων των μαύρων.

# data[].attributes.attachment_link.title
12 YEARS A SLAVE - Official Trailer (HD)

# data[].attributes.headline
ΕΝΟΤΗΤΑ 4η: ΔΙΚΑΙΩΜΑΤΑ και ΔΙΑΚΡΙΣΕΙΣ

# data[].attributes.subject
ΕΝΟΤΗΤΑ 4η: ΔΙΚΑΙΩΜΑΤΑ και ΔΙΑΚΡΙΣΕΙΣ

# data[].attributes.body
β) Διεκδικήσεις πολιτικών-κοινωνικών δικαιωμάτων
"IRON JAWED ANGELS" ταινία της Katja von Garnier (2004)

ΗΠΑ 1910-1920: η αληθινή ιστορία και οι οι αγώνες των σουφραζετών Alice Paul και Lucy Burns, για να πετύχουν την παραχώρηση πολιτικών δικαιωμάτων στις γυναίκες.
Οι δύο γυναίκες κινητοποιούν το γυναικείο πληθυσμό και αρχίζουν μια σειρά από εκδηλώσεις διαμαρτυρίας, με αποδέκτη τον Πρόεδρο W. Wilson. Η προσπάθειά τους είναι δύσκολη, αντιμετωπίζουν την οργή των ανδρών, τη δυσπιστία των γυναικών, την κοροϊδία και την προκατάληψη. Κλιμακώνουν τον αγώνα τους με διαδηλώσεις, καθιστικές διαμαρτυρίες, υφίστανται συλλήψεις και αναίτια φυλάκιση, αντιδρούν με απεργία πείνας.
Η κατάσταση δυσκολεύει πιο πολύ όταν, το 1917 οι ΗΠΑ μπαίνουν στον Α΄ Π. Πόλεμο, οπότε η αντιπολίτευση στον Πρόεδρο θεωρείται σχεδόν αντεθνική ενέργεια.
Τελικά οι Αμερικανίδες, το 1920, με τροποποίηση του Συντάγματος, απέκτησαν πολιτικά δικαιώματα.

# data[].attributes.headline
ΕΝΟΤΗΤΑ 4η: ΔΙΚΑΙΩΜΑΤΑ και ΔΙΑΚΡΙΣΕΙΣ

# data[].attributes.subject
ΕΝΟΤΗΤΑ 4η: ΔΙΚΑΙΩΜΑΤΑ και ΔΙΑΚΡΙΣΕΙΣ

# data[].attributes.body
ΔΕΙΤΕ ΑΚΟΜΑ:

# data[].attributes.headline
ΕΝΟΤΗΤΑ 4η: ΔΙΚΑΙΩΜΑΤΑ και ΔΙΑΚΡΙΣΕΙΣ

# data[].attributes.subject
ΕΝΟΤΗΤΑ 4η: ΔΙΚΑΙΩΜΑΤΑ και ΔΙΑΚΡΙΣΕΙΣ

# data[].attributes.body
Η ΔΟΥΛΕΙΑ ΣΤΙΣ ΔΙΑΦΟΡΕΣ ΜΟΡΦΕΣ ΤΗΣ

# data[].attributes.attachment_link.title
Photos Of Slavery From The Past That Will Horrify You

# data[].attributes.headline
ΕΝΟΤΗΤΑ 5η: Α΄ ΠΑΓΚΟΣΜΙΟΣ ΠΟΛΕΜΟΣ

# data[].attributes.subject
ΕΝΟΤΗΤΑ 5η: Α΄ ΠΑΓΚΟΣΜΙΟΣ ΠΟΛΕΜΟΣ

# data[].attributes.body
Η φρίκη του Μεγάλου Πολέμου
"ALL QUIET ON THE WESTERN FRONT" ταινία του Delbert Mann(1979)

Το αριστουργηματικό αντιπολεμικό βιβλίο του Erich Maria Remarque

«Είμαι νέος. Είμαι είκοσι χρονών. Μα από τη ζωή μονάχα την απελπισιά έχω γνωρίσει, αυτή την αγωνία, το θάνατο και το πιο επιπόλαιο, το πιο παράλογο αλυσόδεμα της ζωής σε μια άβυσσο πόνου. Βλέπω να σπρώχνονται οι λαοί, να χτυπούν ο ένας τον άλλον και να σκοτώνονται δίχως να λένε τίποτα, δίχως να ξέρουν τίποτα, με τρέλα, πειθήνια κι αθώα».

Αυτή είναι η παρακαταθήκη του νεαρού στρατιώτη Πάουλ Μπόυμερ, που μαζί με μια παρέα συμμαθητών του βρέθηκε από τα θρανία στα χαρακώματα, στην πρώτη γραμμή του μετώπου. Κατά τη διάρκεια του Αʹ Παγκόσμιου Πολέμου θα ζήσουν τη φρίκη του θανάτου και τη σκληρή πραγματικότητα της μάχης, τη διάψευση των προσδοκιών τους και την προδοσία. Ωστόσο οι νεαροί στρατιώτες της γερμανικής Σιδηράς Νεολαίας στέκονται στις θέσεις τους, υπακούουν εντολές, σκοτώνουν για να επιβιώσουν, έτοιμοι να θυσιάσουν τη ζωή τους σε έναν πόλεμο που δεν καταλαβαίνουν.

# data[].attributes.headline
ΕΝΟΤΗΤΑ 6η: Β΄ ΠΑΓΚΟΣΜΙΟΣ ΠΟΛΕΜΟΣ

# data[].attributes.subject
ΕΝΟΤΗΤΑ 6η: Β΄ ΠΑΓΚΟΣΜΙΟΣ ΠΟΛΕΜΟΣ

# data[].attributes.body
α) Τα στρατόπεδα συγκέντρωσης και το Ολοκαύτωμα:
"THE BOY IN THE STRIPED PYJAMAS" ταινία του Mark Herman (2008)

Β' Παγκόσμιος Πόλεμος: Η συγκινητική φιλία που αναπτύσσεται ανάμεσα στον Μπρούνο, έναν 8χρονο Γερμανό, και στον Σμούελ, ένα συνομήλικο Εβραιόπουλο.
Ο Σμούελ είναι αιχμάλωτος στο στρατόπεδο συγκέντρωσης που διοικεί ο πατέρας του Μπρούνο, ο οποίος είναι αξιωματικός των ΕΣ-ΕΣ και υπέρμαχος της "Τελικής Λύσης", δηλαδή της εξόντωσης της Εβραϊκής φυλής.
Η φιλία τους είναι αθώα, καθαρή, μακριά από φυλετικά μίση, διαχωρισμούς και προκαταλήψεις.
Βλέπουμε πατώντας εδώ το συγκλονιστικό τέλος της ταινίας, που είναι η "τίσις" του Διοικητή πατέρα αλλά και η κατακραυγή για τις θηριωδίες των Ναζί.
Υπάρχουν, φυσικά, πολλές άλλες ταινίες με θέμα το Ολοκαύτωμα.

# data[].attributes.attachment_link.title
The boy in the striped pyjamas movie trailer (υποτιτλισμένο στα ελληνικά)

# data[].attributes.headline
ΕΝΟΤΗΤΑ 6η: Β΄ ΠΑΓΚΟΣΜΙΟΣ ΠΟΛΕΜΟΣ

# data[].attributes.subject
ΕΝΟΤΗΤΑ 6η: Β΄ ΠΑΓΚΟΣΜΙΟΣ ΠΟΛΕΜΟΣ

# data[].attributes.body
β) Η πορεία του Χίτλερ προς την εξουσία:
"HITLER: THE RISE OF EVIL" ταινία του  Christian Duguay(2008)

Η ταινία  παρουσιάζει τα παιδικά χρόνια του Αδόλφου Χίτλερ και εξερευνά τη δημιουργία και ταχεία άνοδο του κόμματός του από τη λήξη του Α΄ Παγκόσμιου Πολέμου ως το 1933.
Νόθο παιδί ενός αυταρχικού πατέρα, αποτυχημένος ζωγράφος και δεκανέας, τραυματίας από δηλητηριώδη αέρια στον Α΄ Παγκόσμιο Πόλεμο, ο Χίτλερ αναζητά τους "προδότες" που οδήγησαν τη Γερμανία στην ήττα και τη συνθηκολόγηση το 1918.
Παρουσιάζεται με σαφήνεια η κατάσταση της γερμανικής κοινωνίας μετά το 1918, μιας κοινωνίας διαλυμένης, οικονομικά εξαθλιωμένης και πολιτικά ανερμάτιστης, η οποία βρίσκει στις παράφορες και ρατσιστικές αγορεύσεις του Χίτλερ, νεαρού ηγέτη ενός νεοσύστατου κόμματος, την ευκαιρία για εκδίκηση απέναντι σε όσους οδήγησαν τη χώρα στην εξοντωτική συνθήκη των Βερσαλιών.
Ο Χίτλερ, δαιμονοποιώντας Εβραίους και κομμουνιστές, και με τη βοήθεια των βιομηχανικών κύκλων της Γερμανίας, θα ανέβει στην εξουσία το 1933, οπότε και θα ξεκινήσει η αντίστροφη μέτρηση για τον Β΄ Παγκόσμιο Πόλεμο.

# data[].attributes.headline
ΕΝΟΤΗΤΕΣ 5η-6η: ΟΙ ΠΑΓΚΟΣΜΙΟΙ ΠΟΛΕΜΟΙ

# data[].attributes.subject
ΕΝΟΤΗΤΕΣ 5η-6η: ΟΙ ΠΑΓΚΟΣΜΙΟΙ ΠΟΛΕΜΟΙ

# data[].attributes.body
ΟΙ ΠΙΝΑΚΕΣ ΖΩΓΡΑΦΙΚΗΣ
Βαθιά αντιπολεμικοί οι πίνακες αυτής της ενότητας, καταδεικνύουν τον παραλογισμό του πολέμου, τη φρίκη, τον άσκοπο θάνατο, τις στερήσεις των αμάχων, την πίκρα, τη δυστυχία...
Οι εκπρόσωποι του Γερμανικού εξπρεσιονισμού, όμως, προχωρούν ένα βήμα παραπέρα: μιλούν για τις συνέπειες των πολέμων, τις ακυρωμένες ζωές των "βετεράνων πολέμου", τη ματαιότητα της θυσίας, την εκμετάλλευση των απλών ατόμων από κάθε είδους οικονομικά και πολιτικά συμφέροντα των πολεμοκάπηλων.

# data[].attributes.headline
ΕΝΟΤΗΤΑ 4η: ΔΙΚΑΙΩΜΑΤΑ και ΔΙΑΚΡΙΣΕΙΣ

# data[].attributes.subject
ΕΝΟΤΗΤΑ 4η: ΔΙΚΑΙΩΜΑΤΑ και ΔΙΑΚΡΙΣΕΙΣ

# data[].attributes.body
ΟΙ ΠΙΝΑΚΕΣ ΖΩΓΡΑΦΙΚΗΣ
Καθαρά ανθρώπινοι, συγκινητικοί αλλά και καταγγελτικοί οι πίνακες της ενότητάς μας, μιλούν για τις κοινωνικές διακρίσεις, τα φαινόμενα ρατσισμού και αποκλεισμού, καθώς και τις φυλετικές και θρησκευτικές και πολιτικές διώξεις που βασάνισαν και αιματοκύλισαν μεγάλες ομάδες συνανθρώπων μας.
Παράλληλα, σε πίνακες όπως της FRIDA KAHLO και του FRANCISCO GOYA, αναδεικνύεται η ευγνωμοσύνη για την προσφορά στο συνάνθρωπο, για τον αλτρουισμό και την αλληλεγγύη.

# data[].attributes.headline
ΕΝΟΤΗΤΑ 6η: Β΄ ΠΑΓΚΟΣΜΙΟΣ ΠΟΛΕΜΟΣ

# data[].attributes.subject
ΕΝΟΤΗΤΑ 6η: Β΄ ΠΑΓΚΟΣΜΙΟΣ ΠΟΛΕΜΟΣ

# data[].attributes.body
ΔΕΙΤΕ ΑΚΟΜΑ:
Οι τελευταίες μέρες του Χίτλερ
"DOWNFALL" (Η ΠΤΩΣΗ) του Oliver Hirschbiegel (2004)

1945: ο Δεύτερος Παγκόσμιος Πόλεμος φτάνει στο τέλος του, το Βερολίνο βομβαρδίζεται, ο Σοβιετικός στρατός είναι ελάχιστα χιλιόμετρα μακριά κι η ήττα της ναζιστικής Γερμανίας είναι πλέον σίγουρη.  Ο άνθρωπος που αιματοκύλισε την Ευρώπη και τον κόσμο, ο Χίτλερ, κρύβεται μαζί με τα απομεινάρια της διοίκησης του σε ένα υπόγειο οχυρό. Αυτές είναι οι τελευταίες του στιγμές!
Παρακολουθούμε την πορεία των τελευταίων εβδομάδων ζωής του Χίτλερ, διαπιστώνοντας πόσο πεισματικά αρνήθηκε, ως την τελευταία στιγμή, να λάβει υπόψη του τις συμβουλές του επιτελείου του ότι όλα τελείωσαν για τους Ναζί και τη χώρα του. Θλιβερή στιγμή η σκηνή όπου, βγαίνοντας από το καταφύγιό του στο ερειπωμένο από τους βομβαρδισμούς Βερολίνο, συγχαίρει νεαρά αμούστακα παιδιά που πολεμούν και τα προτρέπει να συνεχίσουν.
........................................................................................................

Μια ιστορικά ακριβής αναπαράσταση των γεγονότων.
Εξαιρετική ταινία!
Πλήρης και υποτιτλισμένη!